CELEX: 62007CN0482
Language: mt
Date: 2007-11-02 00:00:00
Title: Kawża C-482/07: Talba għal deċiżjoni preliminari magħmula mill-Rechtbank 's-Gravenhage (L-Olanda) fit- 2 ta' Novembru 2007 — AHP Manufacturing BV vs Bureau voor de Industriële Eigendom, li jopera wkoll bl-isem Octrooicentrum Nederland

12.1.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 8/6
            
         Talba għal deċiżjoni preliminari magħmula mill-Rechtbank 's-Gravenhage (L-Olanda) fit-2 ta' Novembru 2007 — AHP Manufacturing BV vs Bureau voor de Industriële Eigendom, li jopera wkoll bl-isem Octrooicentrum Nederland
   (Kawża C-482/07)
   (2008/C 8/12)
   Lingwa tal-kawża: L-Olandiż
   Qorti tar-rinviju
   Rechtbank 's-Gravenhage
   Partijiet fil-kawża prinċipali
   
      Rikorrenti: AHP Manufacturing BV
   
      Konvenuti: Bureau voor de Industriële Eigendom (Uffiċċju għall-Proprjetà Industrijali), li jopera wkoll bl-isem Octrooicentrum Nederland (Ċentru Olandiż għall-Privattivi )
   Domandi preliminari
   
               1)
            
            
               Ir-Regolament tal-Kunsill (1) (KEE) Nru 1768/92, tat-18 ta' Ġunju 1992, dwar il-ħolqien ta' ċertifikat ta' protezzjoni supplementari għal prodotti mediċinali (ĠU L 182, p. 1, kif emendat sussegwentement), u b'mod partikolari l-Artikolu 3(1)(c) tiegħu, jipprekludi li jingħata ċertifikat lid-detentur ta' privattiva bażika għal prodott li fir-rigward tiegħu jkun diġà ngħata ċertifikat jew diversi ċertifikati lil detentur jew lil diversi detenturi ta' privattiva jew ta' diversi privattivi bażiċi oħra fil-mument tal-preżentazzjoni ta' l-applikazzjoni għal ċertifikat?
            
         
               2)
            
            
               Ir-Regolament (KE) Nru 1610/96 tal-Parlament Ewropew u tal-Kunsill (2), tat-23 ta' Lulju 1996, dwar il-ħolqien ta' kull ċertifikat supplimentari ta' ħarsien għall-prodotti tal-protezzjoni tal-pjanti (ĠU L 198, p. 30, kif emendat sussegwentement), u b'mod aktar partikolari s-17-il premessa u t-tieni sentenza ta' l-Artikolu 3(2), iwassal għal risposta differenti għall-ewwel domanda?
            
         
               3)
            
            
               Sabiex tingħata risposta għad-domandi preċedenti, huwa rilevanti li l-applikazzjoni li tkun ippreżentata l-aħħar, l-istess bħall-applikazzjoni jew l-applikazzjonijiet preċedenti, tkun ġiet ippreżentata fit-terminu previst fl-Artikolu 7(1) tar-Regolament (KE) Nru 1768/92, pjuttost milli fit-terminu previst fl-Artikolu 7(2) tar-Regolament (KE) Nru 1768/92?
            
         
               4)
            
            
               Sabiex tingħata risposta għad-domandi preċedenti, huwa rilevanti li l-perijodu ta' protezzjoni mogħtija mill-ħruġ ta' ċertifikat taħt l-Artikolu 13 tar-Regolament (KE) Nru 1768/92 jiskadi fl-istess mument bħal jew f'mument aktar tard mill-perijodu ta' protezzjoni mogħtija minn ċertifikat jew minn diversi ċertifikati li jkunu diġà ngħataw għall-istess prodott?
            
         
               5)
            
            
               Sabiex tingħata risposta għad-domandi preċedenti, huwa rilevanti li r-Regolament (KE) Nru 1768/92 ma jippreċiżax it-terminu li fih l-awtoritajiet kompetenti skond l-Artikolu 9(1) tar-Regolament għandhom jeżaminaw l-applikazzjoni għal ċertifikat u eventwalment joħorġuh, ħaġa din li twassal għal differenza fil-ħeffa ta' l-ipproċessar ta' l-applikazzjoni mill-awtoritajiet kompetenti ta' l-Istati Membri li tista' tkun is-sors ta' differenzi fil-possibbiltà li jinħareġ ċertifikat?
            
         
      (1)  ĠU L 182, p. 1.
   
      (2)  ĠU L 198, p. 30.